༄༅།ཕྱི་ལོ་༡༩༨༩ལོར་བོད་ཀྱི་རྒྱལ་ས་ལྷ་སར་རྒྱལ་གཅེས་བོད་མི་མང་པོས་སྒེར་ལངས་ཞི་རྒོལ་བྱས་པར་རྒྱ་དམར་གྱིས་དྲག་པོའི་ཁྲིམས་གཞི་བསྡམས་ཏེ་བོད་མི་མང་པོའི་རྩ་ཆེའི་ཚེ་སྲོག་ཤོར་བ་དང་།ཉེས་མེད་བོད་མི་བརྒྱ་ཕྲག་མང་པོར་ཉེས་མིང་སྣ་ཚོགས་ཁག་འདོགས་ཀྱིས་ཁྲིམས་གཅོད་མི་བཟོད་པ་མྱངས་དང་མྱོང་བ།འགྲོ་བ་མིའི་ཐོབ་ཐང་གདལ་བཤིག་བཏང་བ་སོགས་རང་དབང་མང་གཙོར་དགའ་བའི་འཛམ་གླིང་མང་ཚོགས་ཀྱི་ཤེས་རྟོགས་འགྱུར་ཐབས་དང་།གོང་གསལ་བོད་མི་འདས་སོན་རྣམས་ལ་གདུང་སེམས་མཉམ་བསྐྱེད་ཀྱི་རྒྱབ་སྐྱོར་མཚོན་ཆེད་དུ་རྒྱ་གར་རྒྱལ་ས་ལྡི་ལི་སོགས་ལ་ཞི་བའི་ངོ་རྒོལ་རྔམ་སྟོན་གྱིས་མཚོན་ཆབ་སྲིད་ལས་འགུལ་སྤེལ་རིགས་ལ་སྣེ་ཁྲིད་ཀྱིས་མཉམ་ཞུགས་གནང་།བོད་གཞུང་ཕྱི་དྲིལ་ལས་ཁུངས་ཀྱིས་གོ་སྒྲིག་འགན་ཁུར་ཐོག་རྡ་སར་རྒྱལ་སྤྱིའི་བོད་དོན་རྒྱབ་སྐྱོར་ཚོགས་པའི་ཚོགས་ཆེན་ཐེངས་དང་པོ་ཚུགས།དེ་ལོར་ཀུན་བཟང་བླ་མའི་རྩོད་རྙོག་ཐག་གཅོད་བྱ་རྒྱུས་མཚོན་སྤྱི་ཚོགས་ནང་ཞི་བདེ་ལྷིང་འཇགས་ཡོང་ཐབས་འབད་བརྩོན་གནང་།